Държавен вестник, бр. 67, 2010 г., стр. 152

СТР.  152	
Д Ъ Р Ж А В Е Н  В Е С Т Н И К 	
БРОЙ  67
5.6.4. Радикалното лъчелечение трябва да 
бъде контролирано и/или клинично ръководено 
от лекар със специалност ЛЛ.
5.6.5. Броят на лъчетерапевтите в клиника 
(отделение) по ЛЛ се определя в зависимост 
от нивото на компетентност, отговорност, 
квалификация и технологичното є оборудване. 
Той трябва да съответства на броя на случаите, 
преминаващи през звеното. За допълнителното 
извършване на учебната и научната дейност този 
брой трябва допълнително да бъде увеличен. 
5.6.6. Лекарите, които провеждат едновремен­
но лъче-химиолечение, трябва да притежават 
втора специалност по онкология. 
5.7. Медицински радиологични физици 
(МРФ) са специалисти с висше образование, 
които участват пряко в лъчелечебния процес 
и разделят отговорността с лекарите в специ­
фична част от него. 
5.7.1. Медицинските радиологични физици 
писмено поемат отговорността за: 
5.7.1.1. Физико-техническите параметри на 
терапевтичните и помощните уредби и средства. 
5.7.1.2. Правилното функциониране на систе­
мата за планиране на лъчелечението и изготвяне 
на лъчетерапевтичния дозиметричен план. 
5.7.1.3. Количествения контрол на аплици­
раната доза. 
5.7.1.4. Осигуряването на индивидуалните 
защитни приспособления за пациента. 
5.7.1.5. Дозиметричното калибриране и 
периодичните дозиметрични проверки на те­
рапевтичните уредби и помощните уредби и 
средства.
5.7.1.6. Калибрирането и метрологичния 
контрол на средствата за измерване. 
5.7.2. За МРФ могат да бъдат назначавани 
физици, притежаващи бакалавърска степен 
по физика и/или магистратура по медицинска 
физика. 
5.7.3. След приключване на 5-годишно обуче­
ние (работа) в клиника/отделения по ЛЛ лицата 
по т. 5.7.2 трябва да придобият специалност 
„Медицинска радиологична физика“. 
5.8. В зависимост от вида на апаратурното 
оборудване и натовареността на лъчелечебно­
то звено с пациенти може да бъде обособена 
лаборатория по клинична дозиметрия. 
5.8.1. Лабораторията по клинична дозиметрия 
в клиника (отделение) по ЛЛ трябва да бъде 
ръководена от медицински физик-експерт (със 
специалност медицинска физика).
5.9. Рентгенови лъчетерапевтични лаборанти 
са специалисти, преминали през специално 
обучение, преди да поемат отговорност за само­
стоятелно извършване на лъчелечебна дейност.
5.10. Функционирането на клиника (отде­
ление) по ЛЛ се обуславя от необходимостта 
да бъде осигурен допълнителен персонал, 
включващ медицински сестри, секретарки и 
персонал за технологичното поддържане на 
всички дейности.
5.11. Специалистите по ЛЛ (лекари, физици, 
инженери, рентгенови лаборанти и сестри) тряб­
ва периодично да преминават през програми 
за продължително медицинско и немедицинско 
обучение.“
Министър: А.-М. Борисова
6984
МИНИСТЕРСТВО 
НА ФИНАНСИТЕ
Наредба за допълнение на Наредба № H-17 
от 2006 г. за прилагане на разпоредбите на 
Приложение № 37 и Приложение № 38 от 
Регламент (ЕИО) № 2454/93 на Комисията 
относно писмено деклариране чрез Единния 
административен документ (обн., ДВ, бр. 105 
от 2006 г.; изм. и доп., бр. 7  и 51 от 2007 г., 
бр. 3 от 2008 г.; доп., бр. 5, 30, 45, 92 и 97 от 
2009 г.; изм. и доп., бр. 49 от 2010 г.)
§ 1. В приложение № 10 към чл. 6, т. 29 и 
чл. 8, т. 30 „Класификатор на режимите и други 
направления и процедури (клетка № 37)“ в „2. 
Кодове във второ подразделение“, в „Нацио­
нални“ след код 015 се създава нов ред с нов 
код 016 със следното описание:
„016 При допускане за свободно обраще­
ние на продукти от сектор „Захар“ в случаите 
на тарифни квоти с поредни номера 09.4317, 
09.4318, 09.4319, 09.4320, 09.4321“.
Заключителна разпоредба
§ 2. Наредбата влиза в сила от деня на об­
народването є в „Държавен вестник“.
Министър: С. Дянков
7061
КОМИСИЯ ЗА РЕГУЛИРАНЕ НА 
СЪОБЩЕНИЯТА
РЕШЕНИЕ № 854
от 5 август 2010 г.
за изменение на Функционалните специфи­
кации за преносимост на географски номера 
при промяна на доставчика на фиксирана 
телефонна услуга и/или при промяна на адреса 
в рамките на един географски национален 
код за направление (приети с Решение № 2193 
от 2008 г., ДВ, бр. 96 от 2008 г.; изм. и доп. 
с Решение № 374 от 2010 г., бр. 26 от 2010 г.)
На основание чл. 35, ал. 4 от Закона за елек­
тронните съобщения Комисията за регулиране 
на съобщенията реши:
§ 1. Параграф 3 от преходните и заключи­
телните разпоредби се отменя.
Заключителна разпоредба 
§ 2. Решението се приема на основание 
чл. 134, ал. 3 от Закона за електронните съоб­
щения и влиза в сила от деня на обнародването 
му в „Държавен вестник“.
Председател: В. Божков
6880